“AQShdagi eng jirkanch odam”ga nisbatan ayblov hukmini chiqarishdi

Amerikaning Turing Pharmaceuticals va Retrophine farmatsevtika kompaniyalari sobiq rahbarining huquqshunosi Martin Shkreli maslahatchilar sudi tomonidan qimmatli qog‘ozlar bilan bog‘liq firibgarliklarga aralashganlikda aybdor deb topildi. U 20 yilgacha qamalishi mumkin, deb yozadi Reuters.

Ayblov materiallariga ko‘ra, Shkreli sheriklari guruhi bilan aldov orqali investorlarni keyinchalik xonavayron bo‘lgan ikkita jamg‘armaga mablag‘ kiritishga ko‘ndirgan, shuningdek, Retrophine aktivlarini sarflab yuborgan. Prokuratura ma’lum qilishicha, 34 yoshli Shkreli o‘z qarzlaridan qutulish uchun 11 million dollarni noqonuniy tarzda xarjlab yuborgan.
Martin Shkreli “AQShdagi eng jirkanch odam” sifatida mashhur. 2015-yilda u OITV va OITSga chalinganlarda toksoplazmozni davolash uchun qo‘llaniladigan “Daraprim” dorisi huquqini sotib oldi va bitta hapdori narxini 13,50 dollardan 750 dollargacha ko‘tardi.